تحفه حسام یئتدینجی ه.ق یوز ایللرده (13-جو میلادی یوز ایللر) یازیلان تۆرکجه-فارسجا منظوم سؤزلوک‌دور. بو سؤزلوگون یازاری تانینمیش خوی‌لی یازیچی حسام‌الدین حسن بن عبد المؤمن خویی دیر. بو کیتاب بیر سؤزلوک اولاراق، نظم ایله ۳۰۲ بیتده، ۲۰ بؤلومده و ۲۰ وزنده یازیلمیشدیر. تحفه حسام اثری تورکلره فارسجانی اؤرگتمه تکلیفینی بوینونا آلمیشدیر؛ باشقا سؤزله، تورک دیلی، خالقین اساس دیلی فرض ائدیلیب‌دیر. بو سؤزلوکده ۱۲۵۰-ه یاخین سؤزجوک یئرلشیب‌دیر.